Saya mau tau Lakaran dari Ogoh-ogoh. Jelaskan dalam bahasa bali

Ring pamahbah nyané ogoh-ogoh malakar saking somi. Salanturnyané pangardian nyané nganggén tiing anggén ngulat raga miwah muan nyané, anggén nekepin bolong ulatan kaanggén karung semén, kapuputin pawarnaan miwah kawewehin manik-manik. Daweg warsa 2010-an akéh kacingak ogoh-ogoh nganggén styrofoam. Akéh krama sané tén seneng pangardian ogoh-ogoh nganggén lakaran styrofoam, santukan lakaran punika ten becik antuk palemahan, yén selehin pabéa pangardian punika ogoh-ogoh malakar styrofoam langkung mael saking pabéan ogoh-ogoh sané lintang. Sané mangkin wénten seka yowana sané ngardi ogoh-ogoh jangkep nénten nganggén styrofoam. Wénten taler sané nganggén styrofoam wantah ring pahan raga tenggek utawi tapel, lima miwah batis nyané, yadiastun nganggén styrofoam sadurung kapralina pahpahan sané malakar saking styrofoam pacang kaambil, lakaran punika ketah kaambil kaanggén ring warsa sané pacang rauh utawi kasilur sareng seka yowana liyanan. Yadiastun akéh sané sampun wikan antuk baya styrofoam, kantun wénten ngadol ogoh-ogoh mini sané malakar saking styrofoam, kanikayang ogoh-ogoh puniki rauh saking dura Bali.